**Université de Bejaia**

**Faculté des lettres et des langues**

**Département de langues et culture amazighes**

**Cours de deuxième année : Licence**

**Module : genres littéraires traditionnels // semestre I**

**Cours préparés et mis en ligne par M. OULEBSIR Karim**

**Année universitaire 2020/2021**

 **II- Umyi deg tsekla timawit taqbaylit**

**Tazwert:** Imassanen n tsekla timawit taqbaylit, wid d-igemren, wid yesseqlen neɣ wid igan tizrawin, segmi bdan yimuhal ( send anekcum n Fransa) almi d taggara n tasut tis 20 (1996), ulac win I d-yemmeslayen ɣef tewsit n wumyi deg tsekla tamaziɣt s umata. Kra nnan-d ulac akk later n tewsit-a, wiyad ttun-t madi, ur d-mmeslayen ara akk fell-as. Ggtent tezrawin d yedlisen ɣef tmucuha, inzan, tiwsatin n tmedyazt, ma d umyi am wakken ur yelli.

Yiwen seg-sen d Henri Basset, deg tezrawt-is deg useggas n 1920 Essai sur la littérature des berbères, anda yura : « chez les berbères, il n’y a nul mythe, rien que le rite.” ɣas akken deg yinadiyen-is yufa kra n yedrisen ur llin d timucuha ur llin d ayen-nniden, maca ur ten-isemma ara d umyiten, yerra-t lhal yesnulfa-d tanfalit akken ad ten yessismel : légendes explicatives yerra ten d tiqsidin yessegzayen. Iwacu akka ?

Acku deg usatal n temhersa, urumyen, ɣas d imassanen, usan-d s yiwet n tmuɣli n usehqer, am wakken iɣerfan n Tefriqt d iwehciyen, war taɣerma, ihi ur giren ara deg lbal-nnsen ad ilin wumyiten deg tmurt war taɣerma.

Llant tmental-nniden i yejjan ur d-iban ara:

1. Acku d timawit, tiwsatin nyekcament, tawsit-a n wumyi tekcem, teffer deg tiyad.
2. Acku umyi yettak-d asegzi-nniden I temsal n ddunit yexdan I tesredt, ihi wwten akk akken ur d-ittban, hesben-t d akfar.
3. Deg yedrisen n wumyi, yella yayen yerzan tuzzuft, ɣef way-a ur t-ttalsen ara yimawlan I warraw- nnsen, yeqqim yettwattu.
4. **Tabadut n wumyi:**

Umyi d tawsit ger tewsatin n tsekla timawit, d tsarist am tmacahut, d ullis am tmacahut, maca yemgarrad ɣef tmacahut ama deg wayen yerzan tulmisin n daxel ama deg tid n berra.

- Umyi d ullis agejdan, d ullis iressan lsas n kra n tilawt I nettwali ass-a. d ullis I d-yettalsen kra yedran deg wakud amewaru (asmi tebda ddunit), d tigawin Igan yirebbiyen, I yessersen lsa I kra n tɣawsa I mazal ar ass-a, ar azekka. Umyi tawuri-s d asegzi, d tiririt ɣef kra n yisteqsiyen iceɣben talsa :

- Ayɣer I tella lmut?

- Ayɣer tudert teççur d uguren?

- Iwacu d argaz I ixeddmen ɣef twacult?

- Amek almi inisi ila kra n uxemmuj akken deg unyir-is?

- Iwacu agur n tziri mi ara d-iban deg yid yes3a kra n ccwami tiberkanin?

**2- Amud i d-yegmer Frobenius:**

Frobenius d yiwen umassan n tmurt n Lalman, ihemmel ad ihewwes ad yennadi deg wayen yerzan idelsan d tutlayin n Tefriqt.

Deg useggas n 1914 yerza-d ar tmurt n leqbayel akken ad yissin idles-is, igmer-d atas n tmucuha I as-d-ulsen kra n yemɣaren I yellan d imsulɣa-ines deg temnavin n Dra3 Lmizan akk d At Yani.

Ayen akk I d-yegmer d ullisen yura-t yessuffeɣ-it-id s tutlayt talmant deg wazal n 4 yedlisen, yiwen ur yezri d acu I yura af leqbayel, yeqqim umahil-is ur yettwassen ara acku wid yettnadin deg unnar n tmaziɣt ur ɣrin ara talmant. Qqimen akken almi d aseggas n 1996 anda yiwen uqbayli yettidiren deg tmurt n Lalman yufa-ten, yeɣra-ten, dɣa yebges ad ten-id-yerr ar tefransist. Ffɣen-d s tefransist deg useggas n 1998, wwven-d ar Lezzayer. Mi ten-walan wid yettnadin deg unnar n tsekla timawit, ufan belli ɣas akken azwel n udlis “ contes kabyles” maca maççi anagar timucuha I yellan. Deg udlis amezwaru, yella yiwen uhric iga-yas Frobenius azwel “ les mythes de la création et de la représentation du monde”

Imassanen n tmaziɣt wehmen d acu-ten yedrisen-a, urjin slan yes-sen, ssnen kan timucuha, dɣan bdan anadi deg unnar ma yella d tidet deg tsekla taqbaylit llan wumyiten I d-yessegzayen ddunit.

Amud n umeskar-a deg-s azal n 25 yevrisen i nezmer ad nebdu ɣef krad n taggayin :

1. 4 imezwura ttmeslayen-d ɣef wamek I d-iban umdan ɣef wudem lqa3a, argaz amezwaru d tmettut tamezwarut. Azger amezwaru d twemmat tamezwarut. Akud deg yedrisen-a d akud n tazwara: asmi tessawal ddunit, zzman amezwaru. Tallunt : llan deg tallest n ddaw tmurt, ulin-d ar tafat n nnig tmurt.
2. Idrisen-nniven almi d wis 18 ttmeslayen-d akk ɣef tadra n kra n tɣawsa : ansa I d-yekka wayi, ansa I d-yusa wihen, iɣersiwen, lmut, ixeddim, imettawen…..
3. Idrisen-nniden almi d 25 fflen ɣer wakud amazray, cban umyi maca ur lin ara atas n tulmisin n wumyi, d anexlud.
4. **Tulmisin n berra n wumyi deg tmetti taqbaylit tansayt:**
5. Umyi tawuri-s d asegzi n kra n tilawt, d tiririt ɣef kra n usteqsi.
6. Adris n wumyi icud ɣer kra n usekkir i nxeddem deg tmetti : adris n unzar yeqqen ɣer usekkir n umɣar n uqruc I xeddmen deg kra n temnavin akken ad d-iɣli ugeffur. Am udris n tesredt I yeqqnen ɣer usekkir n tzallit.
7. Allus is yettili anagar deg yiv, ulac deg wass, azal n 4 wudan yemsedfaren, ulac nnig n 4.
8. Id aneggaru n wallus, zellun asfel, ayazid neɣ ahuli.
9. Allus deg berra, deg tezgi neɣ deg lexlawi, ur ilaq ara deg uxxam.
10. Umyi yeqqen ɣer usekkir, d asekkir i t-id-yesmektayen. MD umyi n unzar yeqqen ɣer usekkir n umɣar uqruc.
11. Umyi ttwalin-t wid I t-yettasen d uɣris (sacré), ayen yellan deg-s ttwalin-t d tidet,n d tilawt.
12. ɣer tama n wallus, deg wumyi yettili uɣefyinaw (métadiscours), anamek n way-a, mi ara ifak wallus n tedyanin, win I d-yettalsen irennu-d kra n lehdur sɣur-s, yettmeslay-d ɣef wayen akken I yellan deg wumyi : “ ihi, seg wass-nni ar ass-a, tettkemmil, nuɣal ur nxeddem ara akka…”
13. **Tulmisin tigensanin n wumyi:**
14. Akud d izri ibanen: Ass amezwaru, mi tebda ddunit, asmi tessawal ddunit.
15. Tallunt tikwal tban, tla isem, d amkan yellan deg tilawt: Adrar n Hizer, Mekka…
16. Udmawen : D irebbiyen, neɣ d imdanen ur nelli am nekni, d amdan icban rebbi.
17. Taɣessa n udris ters ɣef sin n waddaden: addad amezwaru n lhaja uqbel ad yedru kra, amek I tuɣal segmi yedra kra, seg wass-nni teqqim akken ar ass-a.